Twee vas ná moord op Amerikaner | Maroela Media
Kapt. Kay Makhubele, woordvoerder van die polisie, het gesê 'n 27-jarige man is Dinsdagaand in Esselenpark in Ekurhuleni aangekeer. "Verdere ondersoek deur die SAPD en Johannesburgse metropolisie het Woensdag gelei tot die inhegtenisneming van 'n tweede verdagte, 'n 36-jarige man, ook in Ekurhuleni."
Die ondersoek sal bepaal of die verdagtes ook met ander misdade verbind kan word. Hulle sal na verwagting Vrydag in die Midrand-landdroshof verskyn.
Die inhegtenisnemings volg ná 'n voorval waar 'n vrou en haar man op 7 Januarie 2020 in hul Nissan X-Trail gery het. Hulle het by 'n rooi verkeerslig op die hoek van Maple- en Kyalami Mainweg stilgehou. Twee mans het die egpaar se voertuig bestorm en wou in die Nissan X-Trail klim. Die voertuig het glo agteruit gerol en in 'n sloot beland.
Skote is uit die verdagtes se voertuig, 'n wit Audi A4, gevuur. Die vrou is in haar bolyf gewond en haar man is doodgeskiet. Sy is na 'n hospitaal geneem vir dringende mediese behandeling.
Die hoof van die sindikaat sou nie baie gelukkig gewees het omdat hulle nie die voertuig gekry het wat hulle moes kaap nie. Daarom moes hulle die man skiet uit weerwraak want die baas sou hulle goed roskam.